b'\n_START_ARTICLE_\nWhatsApp\n_START_SECTION_\nHist\xc3\xb2ria\n_START_PARAGRAPH_\nEl programa WhatsApp va ser creat per l\'empresa WhatsApp Inc., fundada per Jan Koum, qui havia estat anteriorment director de l\'equip d\'operacions de la coneguda empresa Yahoo! i l\'antic cap de l\'equip d\'enginyers Brian Acton. La companyia \xc3\xa9s de Silicon Valley, als Estats Units d\'Am\xc3\xa8rica. _NEWLINE_L\'origen del nom del programa sorgeix d\'un joc de paraules en angl\xc3\xa8s, que ve de l\'expressi\xc3\xb3 anglesa "What\'s up" (que significa "Quina en fas", "Com va aix\xc3\xb2?" o "Qu\xc3\xa8 et passa?"), combinada amb App, que \xc3\xa9s una abreviaci\xc3\xb3 de la paraula \'aplicaci\xc3\xb3\'._NEWLINE_El WhatsApp ha canviat completament l\'\xc3\xbas dels tel\xc3\xa8fons m\xc3\xb2bils pel que fa a missatgeria instant\xc3\xa0nia. T\xc3\xa9 a veure en gran part, juntament amb les noves xarxes socials, en la gran caiguda de l\'enviament de missatges SMS. Despr\xc3\xa9s de l\'aparici\xc3\xb3 del WhatsApp, el benefici de les companyies m\xc3\xb2bils per l\'enviament de missatges va caure un 4%, amb una gran accentuaci\xc3\xb3 en dates clau com ara la del dia de Nadal [6][. _NEWLINE_D\'altra banda, WhatsApp Inc. ha rebut inversions per valor d\'uns 8 milions de d\xc3\xb2lars per part de l\'empresa Sequoia Capital. WhatsApp va ser expulsat de l\'App Store a causa de motius de seguretat el 14 de gener de 2012 [7][, ja que l\'aplicaci\xc3\xb3 tenia mants problemes, i autom\xc3\xa0ticament, l\'equip de treball de l\'empresa va esmenar els errors i el van tornar a acceptar nom\xc3\xa9s tres dies m\xc3\xa9s tard en aquesta botiga d\'aplicacions. Tamb\xc3\xa9 ha tingut algun problema amb apagades mundials, com ara la del novembre del 2011 o la de maig del 2012, que va deixar els usuaris sense poder enviar missatges durant unes hores [8][. _NEWLINE_At\xc3\xa8s que la companyia no \xc3\xa9s molt propensa a facilitar dades als usuaris i interessats, va ser a trav\xc3\xa9s dels problemes al servidor que es va poder xifrar en gaireb\xc3\xa9 10 milions (9.832.654) els usuaris que utilitzen l\'aplicaci\xc3\xb3 [9][. _NEWLINE_Una altra xifra destacada \xc3\xa9s que els usuaris envien una quantitat de 30.000 milions de missatges al dia segons informaci\xc3\xb3 de gener de 2015, augmentant en 30 vegades el volum de missatges de l\'octubre de 2011, que era de 1.000 milions de missatges al dia [10][. El 23 d\'abril de 2014 WhatsApp va informar que havia arribat als 500 milions d\'usuaris. Vuit mesos despr\xc3\xa9s (gener 2015) els usuaris actius eran 700 milions i al febrer del 2016 es va informar que els usuaris actius ja son 1.000 milions. _NEWLINE_Tot i aix\xc3\xb2, tot no ha estat \xc3\xa8xit per la companyia WhatsApp Inc., ja que s\'han trobat bastants problemes sobretot pel que fa a la seguretat de l\'aplicaci\xc3\xb3, que no protegeix les dades dels seus usuaris._NEWLINE_Per comen\xc3\xa7ar un dels m\xc3\xa9s grans errors dels programadors de l\'aplicaci\xc3\xb3 WhatsApp \xc3\xa9s que no xifra les dades contingudes en les seves bases de dades. D\'aquesta manera, utilitzant alguna eina es pot con\xc3\xa8ixer tots i cadascun dels missatges rebuts i enviats d\'una persona, sense importar que hagin o no estat esborrats, perqu\xc3\xa8 nom\xc3\xa9s s\'esborren del tel\xc3\xa8fon._NEWLINE_Un altre punt cr\xc3\xadtic \xc3\xa9s el fet que, de la mateixa manera, el programa s\'encarrega de desar les coordenades dels missatges que s\'envien amb el GPS activat._NEWLINE_Qualsevol pot tenir acc\xc3\xa9s a aquestes dades: tant el nombre d\'usuaris actius com el seu missatge d\'estat s\xc3\xb3n visibles per tothom, s\xc3\xb3n p\xc3\xbablics, i es pot obtenir sense cap mena de restricci\xc3\xb3, ja que no hi ha mecanismes d\'autenticaci\xc3\xb3 [11][. _NEWLINE_Aix\xc3\xad doncs, un dels grans problemes d\'aquesta aplicaci\xc3\xb3 rau en la privadesa entre els usuaris._NEWLINE_Es descobr\xc3\xad el 13 de gener de 2017 que l\'encriptaci\xc3\xb3 era defectuosa, ja que un error permet la interceptaci\xc3\xb3 i lectura dels missatges per part de Facebook.\n_START_SECTION_\nVideotrucades\n_START_PARAGRAPH_\nDespr\xc3\xa9s d\'un mes d\'assajos i proves, utilitzant els anomenats beta testers, el 14 de novembre de 2016, WhatsApp va anunciar oficialment el llan\xc3\xa7ament de les trucades de v\xc3\xaddeo des WhatsApp.  Quan va sortir el servei, per poder efectuar una trucada de v\xc3\xaddeo, ambd\xc3\xb3s cel\xc2\xb7lulars havien de tenir actualitzat WhatsApp.\n_START_SECTION_\nWhatsApp per empreses\n_START_PARAGRAPH_\nEn 2017 WhatsApp va anunciar les seves plataformes WhatsApp Business per a la petita i mitjana empresa i una "WhatsApp enterprise solution". Aquesta \xc3\xbaltima permet a grans empreses donar servei d\'atenci\xc3\xb3 al client a trav\xc3\xa9s de l\'aplicaci\xc3\xb3, sigui per un agent hum\xc3\xa0, per un chatbot, o una combinaci\xc3\xb3 de les dues. Tant l\'aerol\xc3\xadnia KLM com Aerom\xc3\xa9xico van anunciar que estaven participant en el pilot del servei.\n_START_SECTION_\nEsquema de preus\n_START_PARAGRAPH_\nWhatsApp \xc3\xa9s una aplicaci\xc3\xb3 de desc\xc3\xa0rrega gratu\xc3\xafta a totes les plataformes en les que est\xc3\xa0 disponible. En els seus comen\xc3\xa7aments, tenia un per\xc3\xadode de prova en 365 dies. Despr\xc3\xa9s d\'aquest per\xc3\xadode es bloquejava sol\xc2\xb7licitant el pagament del servei._NEWLINE_Hist\xc3\xb2ricament, a iOS no tenia aquesta quota anual: costava un euro la desc\xc3\xa0rrega i aix\xc3\xb2 cobria tot el per\xc3\xadode de 365 dies. Des de mar\xc3\xa7 de 2013, WhatsApp va anunciar que unificava el preu de la subscripci\xc3\xb3 a totes les plataformes i va sol\xc2\xb7licitar el pagament obligatori per a aquells que van acabar el seu per\xc3\xadode de prova._NEWLINE_El gener de 2016, el cofundador de WhatsApp Jan Koum va confirmar que la companyia no exigir\xc3\xa0 el pagament anual d\'1 d\xc3\xb2lar. para utilizar el chat m\xc3\xb3vil.\n_START_SECTION_\nCompra per Facebook\n_START_PARAGRAPH_\nL\'empresa californiana Facebook va anunciar que havia adquirit l\'aplicaci\xc3\xb3 de missatgeria instant\xc3\xa0nia WhatsApp per USD 19 000 milions, segons la informaci\xc3\xb3 enviada a la Comissi\xc3\xb3 del Mercat de Valors nord-americana (SEC)._NEWLINE_La xarxa social Facebook finan\xc3\xa7ar\xc3\xa0 l\'adquisici\xc3\xb3 de l\'aplicaci\xc3\xb3 mitjan\xc3\xa7ant un pagament parcial en efectiu i un altre en accions. WhatsApp t\xc3\xa9 uns 900 milions d\'usuaris mensuals en actiu, el 70% d\'ells actius di\xc3\xa0riament. La popularitat del servei es deu al fet que cada vegada m\xc3\xa9s usuaris de m\xc3\xb2bil han optat per aquesta opci\xc3\xb3 de missatgeria enfront dels tradicionals SMS._NEWLINE__NEWLINE_L\'operaci\xc3\xb3, que encara no s\'ha dut a terme, implicar\xc3\xa0 el desemborsament de 4 000 milions de d\xc3\xb2lars americans en efectiu, 12 000 milions en accions de Facebook i altres 3 000 milions en accions RSU (restricted stock unit), una emissi\xc3\xb3 futura similar a la de les opcions sobre accions._NEWLINE_WhatsApp est\xc3\xa0 en el cam\xc3\xad de connectar a mil milions de persones. Els serveis que arriben aquesta fita s\xc3\xb3n d\'incre\xc3\xafble valor._NEWLINE_Mark Zuckerberg, fundador i propietari de Facebook_NEWLINE_El fundador d\'aquesta senzilla aplicaci\xc3\xb3, Jan Koum, ha indicat en un comunicat que \xc2\xabla profunda connexi\xc3\xb3 dels usuaris i el r\xc3\xa0pid creixement del servei han estat impulsats per unes capacitats de missatgeria simples, s\xc3\xb2lides i instant\xc3\xa0nies\xc2\xbb. Mark Zuckerberg va destacar que aquesta nova alian\xc3\xa7a permetr\xc3\xa0 \xc2\xabun m\xc3\xb3n m\xc3\xa9s obert i connectat\xc2\xbb.\n_START_SECTION_\nEspecificacions t\xc3\xa8cniques\n_START_PARAGRAPH_\nWhatsApp utilitza una versi\xc3\xb3 personalitzada del protocol obert Extensible Messaging and Presence Protocol. En ser instal\xc2\xb7lat, crea un compte d\'usuari mitjan\xc3\xa7ant el n\xc3\xbamero de tel\xc3\xa8fon com a nom d\'usuari (Jabber ID: n\xc3\xbamero de tel\xc3\xa8fon @ s.whatsapp.net). La versi\xc3\xb3 d\'Android fa servir un hash MD5 de l\'IMEI invertit com a contrasenya, i la versi\xc3\xb3 de iOS un hash MD5 de l\'adre\xc3\xa7a MAC del tel\xc3\xa8fon duplicada._NEWLINE_Els missatges d\'imatge, \xc3\xa0udio o v\xc3\xaddeo s\'envien pujant aquest contingut a un servidor HTTP i enviant un enlla\xc3\xa7 a aquest, al costat d\'una miniatura codificada en Base64 (si \xc3\xa9s aplicable)._NEWLINE_WhatsApp es sincronitza amb l\'agenda del tel\xc3\xa8fon, de manera que no \xc3\xa9s necessari per als usuaris afegir contactes en una agenda separada. Com tots els usuaris s\xc3\xb3n registrats amb el seu n\xc3\xbamero de tel\xc3\xa8fon, el programari llista tots els usuaris de WhatsApp entre els contactes autom\xc3\xa0ticament.\n_START_SECTION_\nWhatsApp contra els SMS\n_START_PARAGRAPH_\nL\'SMS \xc3\xa9s un sistema de missatgeria m\xc3\xa9s antic i amb menor grau de funcionalitat, un nombre de car\xc3\xa0cters limitat (entre 140 i 160) i un cost elevat respecte a Whatsapp. No obstant aix\xc3\xb2, per utilitzar WhatsApp eficientment, es necessita que tots dos contactes facin servir una tarifa de dades en el seu m\xc3\xb2bil, ja que la telefonia m\xc3\xb2bil 3G \xc3\xa9s molt m\xc3\xa9s extensa, comparada amb xarxes Wi-Fi; per tant, l\' "estalvi" donat per WhatsApp es trasllada a la factura del m\xc3\xb2bil. A m\xc3\xa9s, l\'est\xc3\xa0ndard SMS no requereix tel\xc3\xa8fons intel\xc2\xb7ligents o programaris propietaris instal\xc2\xb7lables, fins i tot un Nokia 1100 rep i envia SMS enviats pels tel\xc3\xa8fons intel\xc2\xb7ligents m\xc3\xa9s moderns._NEWLINE_Una funcionalitat del programa \xc3\xa9s que, en estar vinculat al n\xc3\xbamero de tel\xc3\xa8fon de l\'usuari, autom\xc3\xa0ticament possibilita que tots els contactes que t\xc3\xa9 l\'usuari en el seu terminal apareguin llistats, abastant aix\xc3\xad tots els contactes possibles.\n_START_SECTION_\nQ\xc3\xbcestions de seguretat\n_START_PARAGRAPH_\nAl maig de 2011 es va informar d\'una fallada de seguretat en WhatsApp que va deixar els comptes dels usuaris exposades a robatori. Segons algunes fonts, es creu que aquesta modificaci\xc3\xb3 va ser realitzada, i m\xc3\xa9s tard reparada, gr\xc3\xa0cies a Liroy van Hoewijk, directiu de CorelSP.net que va ajudar a WhatsApp a reproduir-la en Android i Symbian._NEWLINE_Des de maig de 2011 s\'ha informat que les comunicacions mitjan\xc3\xa7ant WhatsApp no estan encriptades i les dades es reben en text sense format, la qual cosa significa que els missatges poden llegir-se f\xc3\xa0cilment si es disposa dels paquets enviats. Al maig de 2012, investigadors experts en seguretat van publicar que despr\xc3\xa9s de les noves actualitzacions, WhatsApp ja no enviava els missatges en text sense format._NEWLINE_Al setembre de 2011 va sortir una nova versi\xc3\xb3 de l\'aplicaci\xc3\xb3 WhatsApp Messenger per iPhone. En aquesta nova versi\xc3\xb3 l\'empresa desenvolupadora ha tancat cert nombre de forats cr\xc3\xadtics de seguretat que permetien enviar missatges falsos i que els missatges enviats des de qualsevol usuari de WhatsApp es poguessin llegir._NEWLINE_El 6 de gener de 2012, un hacker desconegut va publicar un lloc d\'internet (WhatsAppStatus.net) que permetia canviar l\'estatus de qualsevol usuari de WhatsApp del que es conegu\xc3\xa9s el n\xc3\xbamero de tel\xc3\xa8fon. Per fer-lo funcionar nom\xc3\xa9s es precisava reiniciar l\'aplicaci\xc3\xb3. Segons el hacker, aquest \xc3\xa9s nom\xc3\xa9s un dels assumptes preocupants de la seguretat en WhatsApp. El 9 de gener de 2012, WhatsApp va informar que havia implementat una soluci\xc3\xb3 definitiva. En realitat, l\'\xc3\xbanica mesura que es va prendre va ser la de bloquejar l\'adre\xc3\xa7a IP de la p\xc3\xa0gina web. Com a resposta es va posar a disposici\xc3\xb3 per a baixar una eina per a Windows que facilitava la mateixa funcionalitat. Aquest problema no s\'ha solucionat fins ara. La primera notificaci\xc3\xb3 del problema va ser rebuda per WhatsApp al setembre de 2011._NEWLINE_El 13 de gener de 2012, WhatsApp va ser retirat de l\'App Store. No es va revelar la ra\xc3\xb3. L\'aplicaci\xc3\xb3 es va tornar a incloure quatre dies despr\xc3\xa9s._NEWLINE_Usant WhatsAPI, el blog alemany The H va demostrar com prendre qualsevol compte de WhatsApp el 14 de setembre de 2012. A continuaci\xc3\xb3, WhatsApp Inc va respondre amb una amena\xc3\xa7a legal als desenvolupadors de WhatsAPI, for\xc3\xa7ant-los a donar de baixa el codi font._NEWLINE_El febrer de 2014, el director de l\'oficina alemanya de regulaci\xc3\xb3 de la privacitat, Thilo Weichert, va desaconsellar l\'\xc3\xbas de WhatsApp per no estar subjecte a la legislaci\xc3\xb3 europea en mat\xc3\xa8ria de seguretat i privacitat de la informaci\xc3\xb3, en quedar desprotegits les dades dels usuaris._NEWLINE_A partir d\'abril del 2016, WhatsApp va comen\xc3\xa7ar a implementar el xifrat d\'extrem a extrem. Ara cada xat t\xc3\xa9 una \xc3\xbanica clau d\'encriptaci\xc3\xb3, a m\xc3\xa9s WhatsApp permet confirmar el codi d\'encriptaci\xc3\xb3 entre els membres del xat. WhatsApp assegura que ara ni ells ni tercers podran llegir els missatges ni veure els arxius que s\'envien entre els usuaris, encara que WhatsApp pot visualitzar quan van ser els missatges enviats, rebuts i vists. No obstant aix\xc3\xb2, el grup de ciber-activistes Anonymous va declarar en el seu compte de Twitter: "No s\'emocionin amb l\'encriptaci\xc3\xb3 de WhatsApp, probablement ja tenen un backdoor, segueixen sent propietat de Facebook (col\xc2\xb7laborador del govern)".\n_START_SECTION_\nWhatsAPI\n_START_PARAGRAPH_\nEls usuaris, des de la creaci\xc3\xb3 de WhatsApp, sempre han volgut utilitzar aquest programari des dels seus ordinadors personals, cosa que la companyia en un principi va refusar. Un cop ja no intervenien els creadors de l\'aplicaci\xc3\xb3 sense cap API, un grup d\'enginyers anomenat Venomous [14][ va fer una biblioteca no oficial: el WhatsAPI, que permetr\xc3\xa0 d\'augmentar el nombre de clients del servei de WhatsApp.\n_START_SECTION_\nWazapp\n_START_PARAGRAPH_\nMentre WhatsApp Inc. va ignorar el desig de milers d\'usuaris de Nokia [15][ de crear una versi\xc3\xb3 compatible, una comunitat basada en l\'anterior aplicaci\xc3\xb3 anomenada Wazapp [16][ va fer p\xc3\xbablica una versi\xc3\xb3 beta el dia 18 de maig de 2012, amb m\xc3\xa9s de 2000 desc\xc3\xa0rregues en nom\xc3\xa9s dues hores. El nombre de desc\xc3\xa0rregues va augmentar r\xc3\xa0pidament a mesura que els usuaris van anar contribuint en la millora de l\'aplicaci\xc3\xb3. Actualment, Wazapp nom\xc3\xa9s \xc3\xa9s compatible amb missatgeria de text amb protocol WhatsApp, tot i que s\'estan fent aven\xc3\xa7os per tal que pugui acceptar m\xc3\xa9s suports. Va sortir a la llum el 25 de maig del 2012 [17][.'